b'\n_START_ARTICLE_\n\xc5\xa0krateljci\n_START_SECTION_\nO pravljici\n_START_PARAGRAPH_\nKnjiga govori o pun\xc4\x8dki Majhnici, ki je kukala skozi kukalo v vratih in opazovala kaj se dogaja na drugi strani vrat. Ljudje so hodili in ona je gledala kako se ve\xc4\x8dajo in manj\xc5\xa1ajo. Nekega dne pa jo je ogovorila Katrca \xc5\xa0krateljca. Najprej se Majhnica ni hotela izpostaviti in ji zato ni odgovorila. Pretvarjala se je, da je ni. S tem se je \xc5\xa1e vedno posku\xc5\xa1ala izogniti te\xc5\xbeavam, ki bi lahko pri\xc5\xa1le ob pogovarjanju z nepoznano osebo. A nazadnje je le spregovorila, saj jo je Katrca povabila, da se gre z njo igrat. Skupaj sta se \xc5\xa1li kukalnice. A, ko sta se tako igrale, so se pojavili ku\xc5\xbea Dajtaco, muca Tecimuca in mi\xc5\xa1ka Cvilimi\xc5\xa1ka. Kadar so se oddaljevali od njiju, so se ve\xc4\x8dali, in kadar so se pribli\xc5\xbeevali, manj\xc5\xa1ali. To ve\xc4\x8danje in manj\xc5\xa1anje predstavlja te\xc5\xbeave, ki so v\xc4\x8dasih velike in drugi\xc4\x8d majhne. Ravno tako so se zdeli Majhnici in Katrci \xc5\xa0krateljci muca, ku\xc5\xbea in mi\xc5\xa1ka v\xc4\x8dasih zelo veliki drugi\xc4\x8d pa majhni. A, ko je Majhnica naletela na ve\xc4\x8dji problem, ob katerem jo je zopet postalo strah, in ni vedela kako bi ga re\xc5\xa1ila, je zaprla o\xc4\x8di in bila zopet na varnem na drugi strani vrat za kukalom. Ta vrata predstavljajo nekoga, kateremu vse zaupamo in nam je v oporo.\n_START_SECTION_\nO literarnem liku\n_START_PARAGRAPH_\nLik \xc5\xa1krata lahko zasledimo v veliko pravljicah pa tudi bajkah in pripovedkah. Imajo zelo razli\xc4\x8dna poimenovanja: \xc5\xa1kret, \xc5\xa1kratelj, \xc5\xa1kratljec, \xc5\xa1kra\xc4\x8dec, \xc5\xa1krabec, \xc5\xa1kr\xc5\xbeat, kranj\xc4\x8dek itd. \xc5\xa0krati so majhne postave, v\xc4\x8dasih niso dosti ve\xc4\x8dji od palca ali travnate bilke, drugi\xc4\x8d so pritlikave postave s starikavim obrazom, dolgo belo brado in rde\xc4\x8do koni\xc4\x8dasto kapico. Po navadi so oble\xc4\x8deni \xc5\xa1e v vi\xc5\xa1njevo jopico in rde\xc4\x8de ali zelene hla\xc4\x8de. Vendar pa je \xc5\xa1krat prevzemal tudi druga\xc4\x8dne vloge. Lahko se je prikazoval kot \xc4\x8drn ma\xc4\x8dek, \xc5\xbeaba, tele , rudar \xe2\x80\xa6 \xc5\xa0kratje so \xc5\xbeiveli v gozdovih, na gorah, v gorah, na polju, v hi\xc5\xa1ah \xe2\x80\xa6 Ljudem so v\xc4\x8dasih pomagali, v\xc4\x8dasih pa so jim bili nevarni.'